**Anexa 1b. Conformitatea cu prevederile din Regulamentul (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat**

1. **Reguli cu caracter general prevăzute în Capitolul I al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

**Art. 1. Domeniul de aplicare**

|  |
| --- |
| *Solicitantul va completa cu informaţii referitoare la îndeplinirea următoarelor condiţii impuse de Regulamentul de ajutor de stat exceptat:*  *În cazul în care întreprinderea își desfășoară activitatea atât în sectoarele excluse menționate la art.1,alin 3., literele a, b şi c din Regulamentul de ajutor de stat cât și în sectoarele care intră în sfera de acordare a finanţării, aceasta poate primi ajutor pentru aceste ultime sectoare sau activități, cu condiția să dovedească fie separarea activităților, fie o distincție între costuri, astfel încât activitățile desfășurate în sectoarele excluse să nu beneficieze de ajutoarele acordate în temeiul Obiectivului specific 6.4 din POIM.*  *De asemenea, se va avea în vedere că dacă întreprinderea se află în urma din situaţiile prezentate la art.1, alin 4, punctul a şi c din Regulamentul de ajutor de stat nu sunt eligibile pentru finanţare. Prin urmare, solicitantul va declara la cererea de finanţare dacă:*  *- face obiectul unui ordin de recuperare neexecutat în urma unei decizii anterioare a Comisiei prin care un ajutor este declarat ilegal și incompatibil cu piața internă.*  *- este întreprindere aflată în dificultate, în conformitate cu metodologia de verificare a unei firme în dificultate (publicată pe pagina de internet a MDRAPFE), prin prezentarea rezultatelor formulelor de calcul stabilite prin metodologie, în funcție de tipul de întreprindere, având în vedere datele cuprinse in Situaţiile financiare anuale complete încheiate pentru anul precedent depunerii Cererii de Finanţare (conform cu Normele de închidere a exercițiului financiar),aprobate şi depuse la administraţiile fiscale din raza teritorială unde întreprinderea are domiciliul fiscal, care au fost anexate la cererea de finanțare; răspunsul se va corela cu articolul 2, alin 18 din Regulamentul de ajutor de stat exceptat.*  *Informaţiile se vor corela cu Declaraţia de eligibilitate a solicitantului. Anexa C1.1 la Cererea de finanţare, Declaraţia privind conformitatea cu regulile ajutorului de stat, în corelare cu secţiunea Nerespectarea legislaţiei UE din Cererea de finanţare, Anexa C1.3 la Cererea de finanţare, Declaraţia de angajament Anexa C1.2 la Cererea de finanţare* |

**Art.2, alin. 23. Demararea lucrărilor**

|  |
| --- |
| *Demararea lucrărilor înseamnă fie demararea lucrărilor de construcții în cadrul investiției, fie primul angajament cu caracter juridic obligatoriu de comandă pentru echipamente sau oricare alt angajament prin care investiția devine ireversibilă, în funcție de care are loc primul. Cumpărarea de terenuri și lucrările pregătitoare, cum ar fi obținerea permiselor și realizarea studiilor de fezabilitate, nu sunt considerate drept demarare a lucrărilor.*  Conform Ghidului solicitantului aferent Obiectivului specific 6.4, secţiunea *1.9 Ajutor de stat* momentul demarării lucrărilor este declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar). |
| *Se va demonstra că proiectul propus spre finanţare nu şi-a început activitățile înainte de declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar), cu excepția achiziției de terenuri și lucrările pregătitoare, cum ar fi obținerea avizelor și realizarea studiilor de fezabilitate, care nu sunt considerate drept începere a lucrărilor.*  *Se va avea în vedere corelarea cu informațiile prevăzute în Secţiunea Activităţi previzionate, din Cererea de finanţare şi Declaraţia privind conformitatea cu regulile ajutorului de sta (Anexa C1.3 la Cererea de finanţare)* |

**Art 4. Praguri de notificare, alin 1, lit x**

|  |
| --- |
| *În conformitate cu art. 4, alin. 1, lit. s din Regulamentul de ajutor de stat exceptat valoarea ajutorului / proiect/întreprindere nu va depăşi pragul de 15 milioane euro.*  *Se va avea în vedere că dacă valoarea ajutorului solicitat depăşeşte pragul de 15 milioane euro/întreprindere/proiect este necesară notificarea Comisiei Europene.*  *Se va avea în vedere corelarea cu informațiile prevăzute în Secțiunile* *Buget* - *Activităţi şi cheltuieli şi Analiza financiară din Cererea de Finanțare* |

**Art. 6. Efectul stimulativ, alin.1 si 2**

|  |
| --- |
| *Se consideră că ajutoarele au un efect stimulativ dacă beneficiarul a prezentat statului membru în cauză o cerere de ajutor scrisă înainte de începerea lucrului la proiectul sau la activitatea respectivă. Cererea de ajutor conține cel puțin următoarele informații:*  *(a) denumirea întreprinderii și dimensiunea acesteia;*  *(b) descrierea proiectului, inclusiv data începerii și a încheierii acestuia;*  *(c) locul de desfășurare a proiectului;*  *(d) lista costurilor proiectului;*  *(e) tipul de ajutor (grant, împrumut, garanție, avans rambursabil, injecție de capital sau altele) și valoarea finanțării publice necesare pentru proiect.*  Conform Ghidului solicitantului aferent Obiectivului specific 6.4, secţiunea *1.9 Ajutor de stat* momentul demarării lucrărilor este declararea eligibilităţii proiectului de către AMPOIM (data primirii adresei de îndeplinire a eligibilităţii proiectului de către beneficiar).  *Solicitantul justifică efectul stimulativ al ajutorului solicitat şi va completa cu elementele precizate mai sus la punctele a)-e)* |
| *De asemenea, conform Ghidului solicitantului, subcapitol 1.9 Ajutorul de stat solicitanţii de ajutor de stat în cadrul Obiectivului specific 6.4 vor explica ce s-ar întâmpla în absența ajutorului, și anume o situație care este descrisă ca fiind scenariul contrafactual.*  *Se va corela cu Declaraţia privind conformitatea cu regulile ajutorului de stat din Anexa C1.3.la Cererea de finanţare şi Secţiunea Impactul sprijinului din partea Uniunii asupra implementării proiectului, din Cererea de finanţare.* |

**Cumulul**

|  |
| --- |
| *Pentru acelaşi beneficiar şi aceleaşi cheltuieli eligibile, ajutorul acordat nu se poate cumula cu niciun alt ajutor de stat investițional acordat, inclusiv de minimis.* |
| *Se va preciza dacă pentru aceeeaşi investiție solicitantul a mai obţinut ajutor de stat/este in curs de obţinere ajutor de stat/minimis.*  *Răspunsul se va corela cu Declarația privind conformitatea cu regulile ajutorului de stat, din Anexa C1.3.la Cererea de finanţare* |

1. **Reguli specifice privind ajutorul de stat prevăzute în Capitolul III al *Regulamentului (UE) nr.651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat***

**Alin 2, Art. 40 - Ajutoare pentru investiții în cogenerare de înaltă eficiență**

|  |
| --- |
| *Ajutoarele pentru investiții se acordă numai pentru capacitățile nou instalate sau modenizate* |
| *Se va face dovada îndeplinirii acestei condiţii prin descrierea situației existente si a proiectului.*  *Se va corela cu secțiunea Studiul de fezabilitate din Cererea de finanțare și Anexa C4.3 la Cererea de finanțare* |

**Alin 3, Art. 40 - Ajutoare pentru investiții în cogenerare de înaltă eficiență**

|  |
| --- |
| *Noua unitate de cogenerare trebuie să asigure economii globale de energie primară în comparație cu producerea separată de energie termică și de energie electrică, astfel cum se prevede în Directiva 2012/27/UE a Parlamentului European și a Consiliului din 25 octombrie 2012 privind eficiența energetică, de modificare a Directivelor 2009/125/CE și 2010/30/UE și de abrogare a Directivelor 2004/8/CE și 2006/32/CE.). Îmbunătățirea unei unități de cogenerare existente sau conversia unei unități existente de generare de energie electrică într-o unitate de cogenerare are drept rezultat economii de energie primară în comparație cu situația inițială.* |
| *Se va face dovada că proiectul propus spre finanțare are ca scop asigurarea de economii gloale de energie primară în comparație cu producerea separată de energie.*  *Se va corela cu secțiunea Studiul de fezabilitate din Cererea de finanțare și Anexa C4.3 la Cererea de finanțare* |

**Alin 4, Art. 40 - Ajutoare pentru investiții în cogenerare de înaltă eficiență**

|  |
| --- |
| *Costurile eligibile sunt fie costurile suplimentare de investiții pentru echipamentele necesare pentru ca instalația să funcționeze ca instalație de cogenerare de înaltă eficiență, în comparație cu instalațiile convenționale de energie electrică sau de energie termică de aceeași capacitate, fie costurile suplimentare de investiții pentru modernizarea în vederea obținerii unei eficiențe sporite în cazul în care o instalație existentă atinge deja pragul de înaltă eficiență.* |
| *Se va justifica îndeplinirea uneia dintre condiţiile precizate mai sus şi detaliate în Ghidul solicitantului la secțiunea 1.8. Valoarea minimă şi maximă a proiectului, rata de cofinanţare precum și în Anexa 8 la ghid. Solicitanții de ajutor de stat vor descrie investiția (din scenariul contrafactual*)*, care ar putea fi realizată în mod credibil în condițiile specifice întreprinderii respective, în lipsa ajutorului solicitat prin OS 6.4, justificată tehnico-economic. Costurile de investiții din scenariul contrafactual vor fi stabilite pe baza a cel puțin 3 oferte de preț/cataloage.*  *Se va corela cu Secțiunea Buget-Activități și cheltuieli,* *Studiul de fezabilitate din Cererea de finanţare* |

**Alin 5 și 6, Art. 40 - Ajutoare pentru investiții în cogenerare de înaltă eficiență**

|  |
| --- |
| *Intensitatea ajutorului nu trebuie să depășească 45 % din costurile eligibile. Intensitatea ajutorului poate fi majorată cu 20 de puncte procentuale în cazul ajutoarelor acordate întreprinderilor mici și cu 10 puncte procentuale în cazul ajutoarelor acordate întreprinderilor mijlocii.*  *Intensitatea ajutorului poate fi majorată cu 15 puncte procentuale pentru investițiile situate în zone asistate care îndeplinesc condițiile prevăzute la articolul 107 alineatul (3) litera (a) din tratat și cu 5 puncte procentuale pentru investițiile situate în zone asistate care îndeplinesc condițiile prevăzute la articolul 107 alineatul (3) litera (c) din tratat.* |
| *În conformitate cu*  *art. 40, alin. 5 şi 6 din Regulamentul de ajutor de stat exceptat*  *intensitatea ajutorului nu va depăşi valorile precizate mai sus și detaliate în Ghidul solicitantului.*  *Se va justifica incadrarea în una din categoriile de întreprinderi prevăzute de prevederile legii 346/2004*  *privind stimularea înfiinţării şi dezvoltării întreprinderilor mici şi mijlocii art. 4, alin 1, în corelare cu Declaraţia privind tipul întreprinderii și*  *Secțiunea Buget-Activități și cheltuieli din Cererea de finanţare* |

***Pentru probarea elementelor de mai sus, se pot prezenta şi ataşa, în plus, şi alte informaţii/ documente faţă de cele solicitate, acolo unde este cazul.***

**Data: Semnăturǎ reprezentant legal al solicitantului:**